CELEX: 32008D0954
Language: el
Date: 2008-12-15 00:00:00
Title: 2008/954/ΕΚ: Απόφαση της Επιτροπής, της 15ης Δεκεμβρίου 2008 , για την τροποποίηση της απόφασης 2006/133/ΕΚ που απαιτεί από τα κράτη μέλη να λάβουν, προσωρινά, συμπληρωματικά μέτρα κατά της εξάπλωσης του Bursaphelenchus xylophilus (Steiner et Buhrer) Nickle et al. [νηματώδης σκώληκας των κωνοφόρων (ΝΣΚ)] όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί [κοινοποιηθείσα υπό τον αριθμό Ε(2008) 8298]

17.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 338/64
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 15ης Δεκεμβρίου 2008
   για την τροποποίηση της απόφασης 2006/133/ΕΚ που απαιτεί από τα κράτη μέλη να λάβουν, προσωρινά, συμπληρωματικά μέτρα κατά της εξάπλωσης του Bursaphelenchus xylophilus (Steiner et Buhrer) Nickle et al. [νηματώδης σκώληκας των κωνοφόρων (ΝΣΚ)] όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί
   [κοινοποιηθείσα υπό τον αριθμό Ε(2008) 8298]
   (2008/954/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 2006/133/ΕΚ της Επιτροπής (2), η Πορτογαλία εφαρμόζει σχέδιο κατά της εξάπλωσης του νηματώδους σκώληκα των κωνοφόρων (ΝΣΚ) σε άλλα κράτη μέλη καθώς και εντός του εδάφους της.
            
         
               (2)
            
            
               Η Σουηδία και η Φινλανδία ενημέρωσαν την Επιτροπή κατά την περίοδο μεταξύ Αυγούστου και Οκτωβρίου 2008 ότι ανιχνεύθηκαν διάφορες περιπτώσεις μολυσμένης από τον ΝΣΚ ξυλείας σε αποστολές εμπορευμάτων από την Πορτογαλία. Ως συνέπεια των περιπτώσεων αυτών, στις 18 Σεπτεμβρίου 2008, η Σουηδία ενημέρωσε την Επιτροπή, σχετικά με τα συμπληρωματικά μέτρα που σκόπευε να λάβει για την πρόληψη της εισαγωγής και της εξάπλωσης του ΝΣΚ εντός του εδάφους της.
            
         
               (3)
            
            
               Η Ισπανία ενημέρωσε την Επιτροπή στις 12, 14 και 18 Νοεμβρίου 2008 σχετικά με τις περιπτώσεις στις οποίες ευπαθής ξυλεία και ευπαθή προϊόντα ξυλείας, συμπεριλαμβανομένου υλικού συσκευασίας από ξύλο, μετακινήθηκαν πρόσφατα από την Πορτογαλία προς την Ισπανία χωρίς να πληρούνται οι απαιτήσεις που καθορίζονται στην απόφαση 2006/133/ΕΚ. Σε μερικές από αυτές τις περιπτώσεις ανιχνεύθηκε ο ΝΣΚ.
            
         
               (4)
            
            
               Στις 20 Νοεμβρίου 2008, η Πορτογαλία εξέδωσε υπουργικό διάταγμα «Portaria n.o 1339-A/2008», συμπεριλαμβανόμενης της εφαρμογής των μέτρων, σύμφωνα με το διεθνές πρότυπο για φυτοϋγειονομικά μέτρα αριθ. 15 του FAO, στα υλικά συσκευασίας από ξύλο καταγωγής ηπειρωτικής Πορτογαλίας με προορισμό το ενδοκοινοτικό εμπόριο ή την εξαγωγή εντός της Κοινότητας.
            
         
               (5)
            
            
               Βάσει αυτών των στοιχείων, είναι αναγκαίο όλα τα είδη ευπαθούς ξυλείας, καταγωγής από οριοθετημένες περιοχές με τη μορφή κιβωτίων συσκευασίας, ξύλινων κυτίων, καφασιών, κυλίνδρων και παρόμοιων συσκευασιών, παλετών, παλετοκιβωτίων και άλλων τελάρων φόρτωσης, στεφάνης παλετών, σφηνών, διαχωριστικών και υποστηριγμάτων, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια, να υφίστανται κατάλληλη επεξεργασία και να επισημαίνονται πριν από τη μετακίνησή τους εκτός της οριοθετημένης περιοχής, αντί του μόνον πρόσφατα παραχθέντος υλικού.
            
         
               (6)
            
            
               Οι πληροφορίες αυτές υποδεικνύουν επίσης ότι δεν πληρούνται πλήρως οι υφιστάμενες απαιτήσεις για τις μετακινήσεις όλων των ειδών ευπαθούς ξυλείας εκτός εκείνων που αναφέρονται στην αιτιολογική σκέψη 5 και κατάγονται από οριοθετημένες περιοχές. Υπό αυτές τις περιστάσεις ενδείκνυται η θέσπιση γενικής απαγόρευσης των μετακινήσεων τέτοιου είδους ξυλείας από τις οριοθετημένες περιοχές. Προβλέπονται εξαιρέσεις όσον αφορά τις μετακινήσεις ευπαθούς ξυλείας από εγκεκριμένες εγκαταστάσεις επεξεργασίας ξύλου. Αυτές οι εγκαταστάσεις πρέπει να εγκρίνονται και να ελέγχονται από τον αρμόδιο επίσημο φορέα για να εξασφαλιστεί ότι έχει εφαρμοστεί αποτελεσματικά η κατάλληλη επεξεργασία. Πρέπει να περιλαμβάνονται σε κατάλογο που καταρτίζεται και ενημερώνεται από την Επιτροπή. Η δυνατότητα ανίχνευσης πρέπει να εξασφαλίζεται μέσω φυτοϋγειονομικού διαβατηρίου ή σήμανσης όπως ορίζεται στο πρότυπο FAO.
            
         
               (7)
            
            
               Τα κράτη μέλη πρέπει να έχουν τη δυνατότητα να λάβουν μέτρα προκειμένου να εξακριβώσουν εάν τα ευπαθή είδη ξυλείας, φλοιού ή φυτών που μετακινούνται από οριοθετημένες περιοχές είναι απαλλαγμένα από το ΝΣΚ.
            
         
               (8)
            
            
               Συνεπώς, η απόφαση 2006/133/ΕΚ πρέπει να τροποποιηθεί ανάλογα.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του άρθρου 3 της απόφασης 2006/133/ΕΚ, αντικαθίσταται από το ακόλουθο κείμενο:
   
      «Άρθρο 3
      Τα κράτη μέλη προορισμού, εκτός της Πορτογαλίας, επιτρέπεται:
      
                  α)
               
               
                  να υποβάλλουν σε δοκιμές ανίχνευσης του ΝΣΚ τις αποστολές ευπαθούς ξυλείας, φλοιού και ευπαθών φυτών που προέρχονται από την Πορτογαλία και μεταφέρονται στο έδαφός τους·
               
            
                  β)
               
               
                  να λαμβάνουν περαιτέρω ενδεδειγμένα μέτρα για τη διεξαγωγή επίσημων επιθεωρήσεων αυτών των αποστολών προκειμένου να εξακριβώσουν εάν συμμορφώνονται με τους σχετικούς όρους που καθορίζονται στο παράρτημα. Σε περίπτωση επιβεβαίωσης της μη συμμόρφωσης, λαμβάνονται τα δέοντα μέτρα σύμφωνα με το άρθρο 11 της οδηγίας 2000/29/ΕΚ.»
               
            
   Άρθρο 2
   Το παράρτημα της απόφασης 2006/133/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 3
   Τα κράτη μέλη λαμβάνουν κάθε μέτρο που απαιτείται για να συμμορφωθούν με την παρούσα απόφαση και, εφόσον είναι αναγκαίο, τροποποιούν τα μέτρα που έλαβαν για την προστασία τους από την εισαγωγή και την εξάπλωση του ΝΣΚ ούτως ώστε τα μέτρα αυτά να είναι σύμφωνα με την παρούσα απόφαση. Ενημερώνουν αμέσως την Επιτροπή σχετικά με τα εν λόγω μέτρα.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Δεκεμβρίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 52 της 23.2.2006, σ. 34.
   
      ΠΑΡΑΡΤΗΜΑ
      Στο παράρτημα της απόφασης 2006/133/ΕΚ, το σημείο 1 αντικαθίσταται ως εξής:
      
         1.   Με την επιφύλαξη των διατάξεων που αναφέρονται στο σημείο 2, σε περίπτωση μετακινήσεων από οριοθετημένες περιοχές προς περιοχές, εκτός από τις οριοθετημένες περιοχές στα κράτη μέλη ή σε τρίτες χώρες, καθώς και για μετακινήσεις από το μέρος των οριοθετημένων περιοχών, στο οποίο είναι γνωστό ότι εμφανίζεται ο ΝΣΚ, προς το μέρος των οριοθετημένων περιοχών που έχουν χαρακτηριστεί ζώνη ασφαλείας, των:
         
                     α)
                  
                  
                     ευπαθών φυτών· τα φυτά αυτά συνοδεύονται από φυτοϋγειονομικό διαβατήριο, το οποίο συντάσσεται και εκδίδεται σύμφωνα με τις διατάξεις της οδηγίας 92/105/ΕΟΚ (1) της Επιτροπής, εφόσον:
                     
                                 —
                              
                              
                                 τα φυτά έχουν υποβληθεί σε επίσημη επιθεώρηση και κρίθηκαν απαλλαγμένα από ενδείξεις ή συμπτώματα του ΝΣΚ, και
                              
                           
                                 —
                              
                              
                                 δεν έχουν παρατηρηθεί συμπτώματα του ΝΣΚ στον τόπο παραγωγής ή στο άμεσο περιβάλλον, από την έναρξη της τελευταίας πλήρους βλαστικής περιόδου·
                              
                           
               
                     β)
                  
                  
                     ευπαθών ειδών ξυλείας και του απομονωμένου φλοιού, εκτός της ξυλείας, με τη μορφή:
                     
                                 —
                              
                              
                                 ροκανιδιών, πριονιδιών, υπολειμμάτων ή απορριμμάτων ξύλου που παράγονται εξ ολοκλήρου ή εν μέρει από τα εν λόγω κωνοφόρα,
                              
                           
                                 —
                              
                              
                                 κιβωτίων συσκευασίας, ξύλινων κυτίων, καφασιών, κυλίνδρων και παρόμοιων ειδών συσκευασίας,
                              
                           
                                 —
                              
                              
                                 παλετών, στεφανίων παλετών, παλετοκιβωτίων ή άλλων τελάρων φόρτωσης,
                              
                           
                                 —
                              
                              
                                 σφηνών, διαχωριστικών και υποστηριγμάτων,
                              
                           αλλά συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια, η εν λόγω ξυλεία και ο απομονωμένος φλοιός δεν επιτρέπεται να εγκαταλείψουν την οριοθετημένη περιοχή· ο αρμόδιος επίσημος φορέας μπορεί να χορηγήσει εξαίρεση από την απαγόρευση αυτή εάν η ξυλεία ή ο απομονωμένος φλοιός, για προορισμούς εντός της Κοινότητας, συνοδεύονται από το φυτοϋγειονομικό διαβατήριο που αναφέρεται στο στοιχείο α), αφού έχουν υποβληθεί στην κατάλληλη θερμική επεξεργασία ώστε να επιτυγχάνεται θερμοκρασία πυρήνος τουλάχιστον 56 °C επί 30 λεπτά προκειμένου να εξασφαλιστεί η απαλλαγή από ζώντες ΝΣΚ·
                  
               
                     γ)
                  
                  
                     ευπαθής ξυλεία υπό μορφή πριονιδιών, ροκανιδιών, υπολειμμάτων ή απορριμμάτων υλοτομίας, που έχουν παραχθεί εξ ολοκλήρου ή εν μέρει από τα εν λόγω κωνοφόρα, δεν επιτρέπεται να εγκαταλείψει την οριοθετημένη περιοχή· ο αρμόδιος επίσημος φορέας μπορεί να χορηγήσει εξαίρεση από την απαγόρευση αυτή εάν η εν λόγω ξυλεία, για προορισμούς εντός της Κοινότητας, συνοδεύεται από το φυτοϋγειονομικό διαβατήριο που αναφέρεται στο στοιχείο α), αφού έχει υποβληθεί στην κατάλληλη επεξεργασία με υποκαπνισμό προκειμένου να εξασφαλιστεί η απαλλαγή από ζώντες ΝΣΚ·
                  
               
                     δ)
                  
                  
                     ευπαθής ξυλεία, καταγωγής οριοθετημένης περιοχής υπό μορφή σφηνών, διαχωριστικών και υποστηριγμάτων, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια, καθώς και υπό μορφή κιβωτίων συσκευασίας, ξύλινων κυτίων, καφασιών, κυλίνδρων και παρόμοιων ειδών συσκευασίας, παλετών, παλετοκιβωτίων και άλλων τελάρων φόρτωσης, στεφανίων παλετών, ανεξάρτητα από το εάν χρησιμοποιούνται πλέον ή όχι για τη μεταφορά αντικειμένων κάθε είδους, δεν επιτρέπεται να εγκαταλείψει την οριοθετημένη περιοχή· ο αρμόδιος επίσημος φορέας μπορεί να χορηγήσει εξαίρεση από αυτή την απαγόρευση εάν η ξυλεία έχει υποβληθεί σε μία από τις εγκεκριμένες επεξεργασίες όπως διευκρινίζεται στο παράρτημα I του διεθνούς προτύπου για φυτοϋγειονομικά μέτρα αριθ. 15 FAO σχετικά με τις Κατευθυντήριες γραμμές για προδιαγραφές υλικού συσκευασίας από ξύλο στο διεθνές εμπόριο και φέρει σήμανση σύμφωνα με το παράρτημα ΙΙ του εν λόγω προτύπου.
                  
               Ο αρμόδιος επίσημος φορέας εξουσιοδοτεί τις εγκαταστάσεις κατεργασίας ξυλείας να πραγματοποιούν τις επεξεργασίες που αναφέρονται στα στοιχεία β), γ) και δ), και να εκδίδουν τα φυτοϋγειονομικά διαβατήρια που αναφέρονται στο στοιχείο α) για τα ευπαθή είδη ξυλείας που αναφέρονται στα στοιχεία β) και γ) ή να επισημάνουν σύμφωνα με το διεθνές πρότυπο για φυτοϋγειονομικά μέτρα αριθ. 15 του FAO την ευπαθή ξυλεία που αναφέρεται στο στοιχείο δ). Οι επίσημες επιθεωρήσεις των εγκεκριμένων εγκαταστάσεων κατεργασίας ξυλείας πραγματοποιείται σε συνεχή βάση για την επαλήθευση της αποτελεσματικότητας επεξεργασίας καθώς και της ιχνηλασιμότητας της ξυλείας.
         Η Επιτροπή καταρτίζει κατάλογο των εγκεκριμένων από τον αρμόδιο επίσημο φορέα εγκαταστάσεων κατεργασίας ξύλου και διαβιβάζει τον εν λόγω κατάλογο στη μόνιμη φυτοϋγειονομική επιτροπή και στα κράτη μέλη. Ο κατάλογος αυτός ενημερώνεται σύμφωνα με τα αποτελέσματα των επίσημων επιθεωρήσεων για τη διαπίστωση της αποτελεσματικότητας της επεξεργασίας καθώς και της ιχνηλασιμότητας της ξυλείας και σύμφωνα με τα πορίσματα που κοινοποιήθηκαν σύμφωνα με το άρθρο 16 παράγραφος 1 της οδηγίας 2000/29/ΕΚ.
         Η Πορτογαλία εξασφαλίζει ότι μόνον οι εγκαταστάσεις επεξεργασίας ξύλου που περιλαμβάνονται στον εν λόγω πίνακα είναι εξουσιοδοτημένες να εκδίδουν τα φυτοϋγειονομικά διαβατήρια που αναφέρονται στο στοιχείο α) για ευπαθή ξυλεία που αναφέρεται στα στοιχεία β) και γ) ή τη σήμανση, σύμφωνα με το διεθνές πρότυπο για φυτοϋγειονομικά μέτρα αριθ. 15, την ευπαθή ξυλεία που αναφέρεται στο στοιχείο δ).
         Το φυτοϋγειονομικό διαβατήριο που αναφέρεται στο στοιχείο α) ή η σήμανση σύμφωνα με το διεθνές πρότυπο για φυτοϋγειονομικά μέτρα αριθ. 15 του FAO επισυνάπτεται από την εγκεκριμένη εγκατάσταση κατεργασίας ξύλου σε κάθε μονάδα ευπαθούς ξυλείας και φλοιού και ευπαθών φυτών που μετακινούνται.
      
      
         (1)  ΕΕ L 4 της 8.1.1993, σ. 22.»